cyanic-selkie/wikianc huggingface dataset:
Punkturinn
Saga Punktsins
Punkturinn hefur farið í gegnum þónokkrar andlitslyftingar en yfirleitt haldið sama formi og helstu meðlimum. Hann hófst vorið 2007 sem reglulegur afþreyingarþáttur á vegum nemendafélags Menntaskólans í Kópavogi í umsjón Tómasar Valgeirssonar. Árið 2008 bættist við Sindri Gretarsson sem aðstoðar(... og síðar meir aðal-)leikstjóri og klippari. Eftirspurnin hélt síðan áfram og þátturinn öðlaðist glænýtt líf frá sumri 2010 þegar hann hóf göngu sína á vefnum Kvikmyndir.is þar sem hann vakti mikið umtal. Árið 2013 voru nýir framleiðendur komnir um borð og var þá frumsýnd ný sería á Monitor TV. Árið 2015 tók Stöð 3 við.
Ígor Ledjakhov
Ígor Ledjakhov (fæddur 22. maí 1968) er rússneskur fyrrverandi knattspyrnumaður. Hann spilaði 15 leiki og skoraði 1 mark með landsliðinu.
Southampton
thumb|right|[[Bargate í Southampton.]] Southampton er hafnarborg í Hampshire á suðurströnd Englands norðan við Wight-eyju. Íbúar eru um 239.000 (2012). Áður fyrr var borgin helsta miðstöð skipasmíða í Englandi. Höfnin er stærsta flutningahöfn við Ermarsund og sú fjórða stærsta í Englandi. Knattspyrnulið borgarinnar heitir Southampton F.C.
Loðreynir
Loðreynir (Sorbus lanata) er reynitegund.
Lýsing
Loðreynir er lítið tré, 5 til 15 m hár. Árssprotar brúnir, í fyrstu lóhærðir. Blöðin breið aflöng, 6 til 13 sm löng og 3 til 9 sm á breidd, að ofan slétt og að neðan lóhærð. Blómin þétt, hvít. Berin kringlótt, rauð eða dökkbrún, 1,3 til 3 sm í þvermál.
Útbreiðsla
Afghanistan, Indland, Nepal og Pakistan.
Jacobi-fylki
Jacobi-fylki kallast fylki allra fyrsta stigs hlutafleiðna af einhverju falli, sem er nefnt í höfuðið á stærðfræðinginum Carl Gustav Jacob Jacobi.
Suðurbæjarlaug
Suðurbæjarlaug er sundlaug í Hafnarfirði á Íslandi. Hún var opnuð árið 1989. Í Suðurbæjarlaug fá finna tvær vatnsrennibrautir, keppnislaug, þrír heitir pottar, barnapottur og innisundlaug hugsuð fyrir ungbarnasund. Einnig má þar finna líkamsrækt í kjallaranum.
Wiesbaden
Wiesbaden er höfuðborg þýska sambandslandsins Hessen og jafnframt næststærsta borg héraðsins með 278 þúsund íbúa (2019). Wiesbaden er gömul rómversk borg, þekkt fyrir böð.
Lega
thumb|Gamla baðhúsið í Wiesbaden Wiesbaden liggur við Rínarfljót nær suðvestast í Hessen, einmitt þar sem áin Main rennur í Rín. Gegnt Wiesbaden, við suðurbakka Rínar, liggur borgin Mainz í sambandslandinu Rínarland-Pfalz. Aðrar nálægar borgir eru Frankfurt am Main til austurs (20 km) og Koblenz til norðvesturs (50 km).
Skjaldarmerki
Skjaldarmerki Wiesbaden sýnir þrjár gylltar liljur á bláum fleti. Það er franskt að uppruna og er frá 16. öld. Núverandi merki var tekin upp 1906.
Orðsifjar
Rómverjar nefndu borgina Aquae Mattiacorum eða Civitas Mattiacorum, eftir germanska þjóðflokknum mattiaker. En á tímum Karlamagnúsar kölluðu menn borgina Wisibada, sem merkir baðið á enginu (Wiese = engi).
Upphaf
Það voru Rómverjar sem fyrst settust að á núverandi borgarstæði, en þeir reistu virki þar snemma á 1. öld (um 6-15 e.Kr.). Pliníus eldri minnist fyrstur manna á heitu böðin árið 77 e.Kr. Í kjölfarið reisa Rómverjar þar baðhýsi. Aðalhverinn er 66° heitur (Celsius) og gefur enn í dag af sér 346 lítra á mínútu. En strax árið 260 eyddu alemannar rómverska virkinu og hurfu Rómverjar því á brott. Þeir reistu þar þó varnargarð (landamæragarð) sem alemannar létu í friði. Á 6. öld hertóku frankar svæðið og reistu þar borg. Heitið Wiesbaden kemur fyrst við skjöl milli 820-830. Á 12. öld fengu greifarnir í Nassau borgina að léni, en 1232 verður Wiesbaden að ríkisborg. Þetta fór fyrir brjóstið á erkibiskupnum í Mainz, sem jafnframt var einn kjörfurstanna. 1242 safnaði hann liði, réðist á Wiesbaden og brenndi hana til kaldra kola. Wiesbaden og Mainz liggja gegnt hvor annarri og skilur aðeins Rínarfljót á milli. 1283 er Wiesbaden aftur brennd til kaldra kola í deilum greifanna af Nassau.
Erjur og trúarórói
thumb|Wiesbaden 1655. Mynd eftir Matthäus Merian. Meðan siðaskiptin fóru fram í öðrum borgum snemma á 16. öld, hélt kaþólska kirkjan borgarbúum í föstum höndum. 1525 var blásið til bændauppreisarinnar miklu. Hópuðust þá margir borgarbúar saman og gengu til liðs við bændur. En uppreisnin var barin niður af mikilli hörku. Borgarbúar misstu fyrir vikið öll réttindi sem þeir höfðu áskilið sér í gegnum aldirnar. Siðaskiptin fóru ekki fram í Wiesbaden fyrr en 1543. Sama ár var latínuskóli stofnaður. En aðeins þremur árum seinna verður stórbruni í borginni og eyðilögðust við það margar byggingar. Annar stórbruni varð 1561.
Höfuðborg og baðbær
1744 setjast greifarnir í Nassau að í Wiesbaden og reisa sér þar kastala. En 1806 er þýska ríkið lagt niður og Rínarsambandið stofnað. Nassau verður að hertogadæmi og verður Wiesbaden þá höfuðborg, í fyrsta sinn í sögu borgarinnar. 1810 er spilavíti stofnað í borginni, enda laðaði borgin ýmsa vel stæða gesti til sín í sambandi við böðin. Meðal gesta spilavítisins má nefna rússneska rithöfundinn Fedor Dostojeskíj og tónskáldið Richard Wagner. 1848 urðu uppreisnir í mörgum þýskum borgum. Í Wiesbaden söfnuðust 30 þús manns saman við kastala greifans og heimtuðu stjórnarskrá. Greifi lét undan og urðu því íbúar greifadæmisins Nassau meðal þeirra fyrstu í þýska ríkinu til að hljóta stjórnarskrá. Í þýsk-austurríska stríðinu 1866 gekk Nassau til liðs við Austurríki og barðist gegn Prússum. En Prússar sigruðu í því stríði og innlimaði Bismarck þá Nassau í Prússland. Wiesbaden missti þar með stöðu sína sem höfuðborg sem hún hafði aðeins haft í 60 ár. Á hinn bóginn dafnaði borgin mjög sem heilsubær og ráðstefnuborg. Um aldamótin 1900 er borgin orðin að heimsbaðborg og kölluð Nice norðursins (Nizza des Nordens), en Nice er franskur baðbær við Miðjarðarhaf. Vilhjálmur II, Prússakeisari, var reglulegur baðgestur í Wiesbaden. Íbúatalan fór á þessum tíma yfir 100 þús.
Nýrri tímar
thumb|Bretar þramma um götur Wiesbaden 1929 Eftir tap Þjóðverja í heimstyrjöldinni fyrri hertóku Frakkar borgina. Hún varð hluti Rínarsvæðisins sem Frakkar áskildu sér sem stríðsskaðabætur. 1921 fór fram mikil ráðstefna í borginni um stríðsskaðabætur Þjóðverja og voru samningar þess eðlis undirritaðir þar. 1925 settust Bretar að í borginni og varð hún aðalaðsetur breska hersins á Rínarsvæðinu allt til 1930, en árinu áður var borginni skilað aftur til Þýskalands. Þjóðverjar reistu þar herflugvöll og það var frá þessum flugvelli sem þýska herdeildin hóf sig til flugs sem gerði loftárásir á spænsku borgina Gernika meðan spænska borgarastríðið geysaði. Í heimstyrjöldinni síðari varð Wiesbaden fyrir minni loftárásum en margar aðrar þýskar borgir. Loftárásirnar urðu alls 66 talsins og eyðilagðist um fjórðungur af borginni. 28. mars 1945 hertóku Bandaríkjamenn borgina. Hún var á bandaríska hernámssvæðinu. Hessen varð fyrsta sambandsríki Þýskalands 1. desember 1946 og varð Wiesbaden þá höfuðborg þess. Ástæða þess að Wiesbaden var valin sem höfuðborg var sú að hún var tiltölulega lítið skemmd eftir stríðið og Frankfurt (og reyndar Kassel einnig) biðu í voninni um að verða höfuðborg nýs Þýskalands. Herflugvöllurinn í Wiesbaden var notaður sem stökkpallur til Berlínar meðan loftbrúin var í gangi þar eftir stríð. Daglega í 11 mánuði fóru vélar þaðan með matvæli og vistir til Vestur-Berlínar sem Sovétmenn höfðu einangrað. Þegar Sambandslýðveldi Þýskalands var stofnað 1949 festist Wiesbaden í sessi sem höfuðborg Hessen, þrátt fyrir að Frankfurt náði ekki að verða höfuðborg Þýskalands, heldur Bonn.
Vinabæir
Wiesbaden viðheldur vinabæjatengslum við eftirfarandi borgir:
Byggingar og kennileiti
thumb|Markaðskirkjan thumb|Nýja ráðhúsið er einkar glæsilegt
Hvíti kúrekinn
thumb|Kápa frönsku útgáfu bókarinnar. Hvíti kúrekinn (franska: Le Cavalier Blanc) eftir Morris (Maurice de Bevere) og René Goscinny er 43. bókin í bókaflokknum um Lukku Láka. Bókin kom út árið 1975, en sagan sem hún hefur að geyma birtist fyrst í teiknimyndablaðinu Lucky Luke á árunum 1974-75. Bókin hefur ekki komið út á íslensku.
Söguþráður
Lukku Láki er á leið til bæjarins Einskisgils (e. Nothing Gulch) eftir að hafa rekið kúahjörð fyrir gamlan vin, Hank Wallace. Fámennur leikhópur undir forystu Whittaker nokkurs Baltimore verður fyrir tilviljun á vegi Lukku Láka. Leikhópurinn er á sýningarferðalagi um Texas og slæst með í för til Einskisgils þar sem hópurinn ætlar að setja upp leikritið "Hvíti kúrekinn" fyrir bæjarbúa. Við komu til bæjarins afhendir Lukku Láki Hank Wallace greiðsluna fyrir kýrnar og Hank leggur féð inn í banka bæjarins. Um kvöldið halda þeir félagar á krána til að sjá leikritið, en þegar bankinn er rændur í miðjum klíðum verður uppi fótur og fit. Bæjarbúar hefja þegar í stað leit að ræningjunum ásamt Lukku Láka, en engin slóð finnst. Morguninn eftir heldur leikhópurinn ferð sinni áfram til næsta viðkomustaðar, námubæjarins Miners Pass. Lukku Láka grunar að ekki sé allt með felldu og fylgir hópnum til bæjarins. Grunsemdir hans styrkjast þegar skrifstofa námunnar er rænd á meðan á leiksýningu stendur, en gamanið kárnar þegar grunur fellur óvænt á Lukku Láka sjálfan og öskureiðir námamennirnir taka hann höndum. Með hjálp Léttfeta tekst Lukku Láka naumlega að forðast hengingu og hann eltir leikhóp Whittaker Baltimore til næsta bæjar, staðráðinn í að fletta ofan af ræningjunum. thumbnail|Sviðs- og kvikmyndaleikarinn John Barrymore á ljósmynd frá þriðja áratuginum.
Borg á Mýrum
thumb|right|Kirkjan á Borg á Mýrum. Borg á Mýrum er kirkjustaður rétt vestan Borgarness. Þar er minnismerki um Egil Skallagrímsson sem bjó þar á 10. öld. Borg á Mýrum hefur löngum verið stórbýli og kirkja hefur verið þar frá því að kristni var lögtekin eða frá árinu 1002. Núverandi kirkja var reist árið 1880 og þykir formfögur og stílhrein bygging. Snýr kirkjan á Borg reyndar í norður-suður, sem er þvert á flestar kirkjubyggingar í íslenskum sveitum. Altaristafla kirkjunnar er eftir Íslandsvininn, listamanninn og fornleifafræðinginn W.G. Collingwood og er hún máluð eftir Íslandsferð hans árið 1897. Þá er sjálf kirkjan ekki í kirkjugarðinum, heldur koma bæjarhús á milli kirkjunnar og garðsins.
Sögur og sagnir
Samkvæmt Eglu var Borg á Mýrum landnámsjörð föður Egils, Skallagríms Kveld-Úlfssonar. Á Borg bjó síðan Egill Skalla-Grímsson og þá niðjar þeirra feðga fram eftir öldum. Á Borg hóf enn fremur búskap sinn Snorri Sturluson, sem trúlega var afkomandi Egils, og er getum að því leitt, að þar hafi hann setið við skrif Egils sögu. Í Laxdælu segir að Kjartan Ólafsson, sem var dóttursonur Egils, sé grafinn að Borg. Melkorka, ambátt Höskuldar Dala-Kollssonar var amma hans í föðurætt og Mýrkjartan, konungur Íra, var því langafi hans í föðurætt.
Kaupum ekkert-dagurinn
thumb|right|Kaupum ekkert-ganga í San Francisco árið 2000. Kaupum ekkert-dagurinn er óformlegur dagur, sem haldinn er víða um heim, til að mótmæla neysluhyggju. Tilgangurinn er að vekja fólk til umhugsunar um neyslu sína og fá fólk til að stoppa og hugsa sig betur um áður en ákveðið er að kaupa eitthvað.
Dagurinn á rætur að rekja til Kanada. Þar var hann fyrst haldinn í Vancouver í september árið 1992. Það var listamaðurinn Ted Dave sem stofnaði hreyfinguna kynnti í kanadíska tímaritinu Adbusters. Árið 1997 var Kaupum ekkert-dagurinn svo færður á fyrsta föstudag eftir þakkagjörð arhátíðina sem er einn mesti verslunardagur í Bandaríkjunum, en sá dagur er einnig þekktur sem svartur föstudagur.
Kaupum ekkert-dagurinn hefur svo verið að dreifa sér smátt og smátt til fleiri landa. Í kringum aldamótin var þessi dagur haldinn víðsvegar um Evrópu og í dag er hann haldinn í yfir 60 löndum.
Á Íslandi var Kaupum ekkert-dagurinn fyrst haldinn þann 24. nóvember árið 2000, en þá var hópur af listamönnum sem tók sig saman og skipulagði dagskrá fyrir daginn í Reykjavík.
Thabo Mbeki
Thabo Mvuyelwa Mbeki (f. 18. júní 1942) er suður-afrískur stjórnmálamaður sem var annar forseti Suður-Afríku, frá 1999 til 2008. Þann 20. september 2008, aðeins níu mánuðum áður en seinna kjörtímabili hans átti að ljúka, lýsti Mbeki yfir afsögn sinni úr embætti vegna þrýstings frá miðstjórn Afríska þjóðarráðsins eftir að dómarinn Christopher Nicholson úrskurðaði að Mbeki hefði skipt sér með ólögmætum hætti af rannsókn á spillingarmálum keppinautar síns, Jacobs Zuma. Þann 12. janúar 2009 var ákvörðun Nicholsons ógilt eftir áfrýjun, en Mbeki tók þó ekki aftur við embætti.
Mbeki hefur verið gagnrýndur um allan heim fyrir viðhorf sitt til alnæmis. Hann hefur dregið í efa að tengsl séu milli HIV-veirunnar og alnæmis og telur að tengslin milli fátæktar og tíðni alnæmis í Afríku afsanni að alnæmi sé af völdum veirusýkinga. Ríkisstjórn Mbeki bannaði notkun andretróveirulyfja á ríkisreknum sjúkrahúsum en talið er að þetta hafi ollið um 330.000 til 365.000 dauðsföllum. Mbeki hefur einnig verið gagnrýndur fyrir að svara allri gagnrýni á ríkisstjórn sína með ásökunum um kynþáttahyggju.
Listi yfir Greek-þætti
Þetta er listi yfir alla Greek-þætti, en Greek eru bandarískir sjónvarpsþættir sem voru upphaflega frumsýndur á ABC Family þann 9. júlí 2007.
Yfirlit
Eftir að fyrstu 10 þættirnir voru sýndir, var gert hlé á framleiðslu þáttarins vegna verkfalls handritshöfunda. Vegna þess að það átti eftir að sýna seinni hluta 1. þáttaraðar, voru fyrstu 10 þættirnir gefnir út á DVD sem ''1. þáttaröð: Fyrsti kafli''. Eftir að verkfallinu lauk var seinni helmingur þáttaraðarinnar gefinn út sem ''1. þáttaröð: Annar kafli''. Þær þáttaraðir sem fylgdu í kjölfarið var einnig skipt til helminga, eða í kafla.
Fyrsta þáttaröð 2007-2008
Fyrsti kafli þáttanna fylgist með nýnemanum Rusty Cartwright (Jacob Zachar) þegar hann tekst á við Cyprus-Rhodes háskólann (CRU). Rusty er vísinda-nördi en systir hans, Casey Cartwright (Spencer Grammer), er ein sú vinsælasta í kerfinu. Þegar Rusty ákveður að ganga í bræðrafélag rekast félagslíf þeirra á. Rusty sér þegar kærasti Casey, Evan (Jake McDorman), heldur framhjá henni með Rebeccu Logan (Dilshad Vadsaria), einnig nýnema. Casey nær sér niður á Evan með því að sofa hjá fyrrverandi kærasta sínum, Cappie (Scott Michael Foster), forseta partý-bræðrafélagsins, Kappa Tau, sem Rusty gengur síðan til liðs við. Í gegnum þáttaröðina vinnur Casey í sambandi sínu við Evan og berst við Rebeccu sem reynir að grafa undan því valdi sem hún hefur í ZBZ. Rusty reynir að finna jafnvægi á milli þess að vera í bræðrafélaginu og vera heiðursnemandi í verkfræði, með hjálp frá Casey, Cappie, herbergisfélaganum Dale (Clark Duke), vininum Calvin (Paul James) og fyrstu kærustunni Jen K (Jessica Rose). Asleigh (Amber Stevens) verður vinkona Calvins og lætur óvart meðlimi Omega Chi vita að hann er hommi. Þegar Jen K skrifar grein í skólablaðið sem segir frá öllum leyndarmálum grísku raðarinnar, neyðist Casey til að taka sér sæti forseta systrafélagsins. Rusty hættir með Jen K og Evan hættir með Casey vegna þess að hún ber enn tilfinningar til Cappie.
Básendaflóðið
Básendaflóðið var mikið sjávarflóð, sem hlaust af einhverri kröppustu lægð sem farið hefur yfir Ísland á sögulegum tíma. Gekk það yfir aðfaranótt 9. janúar 1799 og olli miklum skemmdum á Suðvesturlandi. Kaupstaðurinn að Básendum varð rústir einar og byggðist aldrei aftur. Kaupmaðurinn á Básendum, Hinrik Hansen, komst ásamt fólki sínu við illan leik að hjáleigunni Loddu í Stafneshverfi. Ein kona drukknaði í flóðinu. Kirkjur fuku á Hvalsnesi og Seltjarnarnesi. Bátar og skip skemmdust víða á svæðinu frá Eyrarbakka og vestur á Snæfellsnes.
Svo segir Jón Espólín frá veðrinu:
Brús
Brús er gamalgróið spil sem spilað er með hefðbundnum spilum. Spilið hefur lengi verið vinsælt í Svarfaðardal og nágrannabyggðum hans en er minna þekkt annars staðar á landinu. Þetta er fjögurra manna spil og spila tveir og tveir saman og sitja andspænis hvor öðrum eins og í mörgum öðrum spilum. Brús er óvenjulegt spil að því leyti að ekki eru öll spilin í spilastokknum notuð og spilagildi eru önnur en venjulega gerist. Úr spilastokknum eru teknir tvistar, þristar, fjarkar og fimmur, eftir verða 36 spil. Hæstu spilin eru laufa gosi, hjarta kóngur og spaða átta (sem kölluð er brúnka), síðan koma önnur verðminni spil. Spilareglurnar eru um margt sérkennilegar og reikningshaldið líka sem byggir á svokölluðum kambi.
Heimsmeistarmótið í Brús
Heimsmeistarmót í Brús er haldið árlega. Keppnin er liður í menningarhátíðinni Svarfdælskum marsi sem haldin er á Dalvík og í Svarfaðardal árlega, síðustu helgina í mars. Keppt er um gullkambinn svokallaða sem er veglegur verðlaunagripur. Heimsmeistarar hverju sinni fá gullkambinn til varðveislu fram að næsta móti. Gullkamburinn er hannaður og smíðaður af Jóhannesi Hafsteinssyni og er fyrirmyndin sótt til þess kambs sem settur er upp fyrir reikningshaldið í Brús.
Saga spilsins
Talið er að brús hafi borist hingað frá Danmörku á 19. öld. Ólafur Davíðsson þjóðsagnasafnari skrifaði um skemmtanir Íslendinga og gaf út á árunum 1888–1892. Þar getur hann um þetta spil og því er aftur lýst í ritverki þeirra Ólafs og Jóns Árnasonar þjóðsagnasafnara sem fékk heitið Íslenzkar gátur, skemtanir, vikivakar og þulur.
Alexander Jóhannesson
Alexander Jóhannesson (15. júlí 1888 – 7. júní 1965) var prófessor og doktor í málvísindum og þrívegis rektor Háskóla Íslands.
Alexander var fæddur á Gili í Borgarsveit í Skagafirði og var sonur Jóhannesar Davíðs Ólafssonar sýslumanns og konu hans Margrétar Guðmundsdóttur. Þau hjónin voru bræðrabörn og voru feður þeirra báðir bræður Ingibjargar, konu Jóns Sigurðssonar forseta. Alexander varð stúdent frá Menntaskólanum í Reykjavík 1907 og stundaði síðan nám í þýsku við Kaupmannahafnarháskóla og lauk meistaraprófi 1913. Þá fór hann til náms í Leipzig og Halle í Þýskalandi og lauk doktorsprófi frá háskólanum í Halle 1915. Hann kenndi síðan þýsku við Háskóla Íslands og jafnframt íslenska málfræði og germanska samanburðarmálfræði. Hann varð dósent 1926, prófessor 1930 og gegndi rektorsembætti 1932-1935, 1939-1942 og 1948-1954.
Dr. Alexander átti mikinn þátt í að móta háskólahverfið sem formaður byggingarnefndar Háskóla Íslands og byggingarnefndar Nýja Garðs, Þjóðminjasafns og Íþróttahúss Háskólans. Hann sat einnig í stjórn Háskólabíós og Happdrættis Háskólans, Hins íslenska bókmenntafélags og Almenna bókafélagsins og var formaður Orðabókarnefndar. Hann var einnig formaður Lýðveldishátíðarnefndarinnar sem annaðist undirbúning lýðveldishátíðarinnar á Þingvöllum 17. júní 1944.
Dr. Alexander skrifaði ýmsar bækur, bæði fræðirit og kennslubækur, auk þess sem hann skrifaði um bókmenntir og þýddi ljóð. Einnig skrifaði hann mikið í blöð og tímarit.
Hann var mikill áhugamaður um flugmál og aðalhvatamaðurinn að stofnun Flugfélags Íslands (númer tvö) árið 1928 og var framkvæmdastjóri þess. Alexandersflugvöllur við Sauðárkrók, sem er rétt hjá fæðingarstað Alexanders á Gili, heitir eftir honum. Einnig var einni breiðþotu flugfélagsins Atlanta gefið nafn Alexanders árið 1998.
Voyager 1
thumb|250px|Túlkun listamanns á Voyager 1 á flugi. Voyager 1 er könnunarfar sem NASA skaut á loft þann 5. september 1977. Geimfarið var hluti Voyager-áætlunarinnar og var því skotið á loft 16 dögum á eftir tvíbúrageimfarinu Voyager 2. Voyager 1 hefur verið starfandi í 40 ár og 5 mánuði og er ennþá tengt Deep Space Network þar sem það tekur á móti skipunum og skilar gögnum til jarðar. Þann 2. janúar 2018 var það 21 milljarða km frá jörðinni og er það geimfar sem hefur farið lengst frá jörðinni allra.
Eftir að aðalleiðangri Voyager 1 lauk þann 20. nóvember 1980 þegar það flaug framhjá Satúrnusi varð það sá þriðji af fimm manngerðum hlutum sem hafa náð þeim lausnarhraða sem þarf til að fara út úr sólkerfinu. Þann 25. ágúst 2012 fór Voyager 1 út úr sólvindshvolfinu og inn í miðgeiminn.
Áætlað er að starfsemi Voyager 1 haldi áfram til ársins 2025 en þá munu rafalar þess ekki framleiða nógu mikið rafmagn til að knýja það áfram lengur.
Taívangreni
Taívangreni, eða Picea morrisonicola, er tegund af greni frá Taívan , og er eina grenitegundin þar. Taívangreni er stórt tré, að 50 metra hátt og 1.5 metrar í þvermál. Það vex í 2000 til 2500 metra hæð í "Central Mountain Range" í giljum og fjallshlíðum, yfirleitt í bland við aðrar tegundir, eins og Tsuga chinensis.
Taívangreni er ein af mikilvægustu timbur tegundunum í Taívan. Því hefur hnignað vegna ofnýtingar. thumb|vinstri
Mímir (gosdrykkjagerð)
Kaupmennirnir G. Copland og Jón Laxdal stofnuðu verksmiðjuna og var hún starfrækt að Nýlendugötu 3. Hófst starfsemi hennar seint á árinu 1914. Í frétt um stofnun hennar kom fram að verksmiðjan framleiddi ýmsar tegundir af gosdrykkjum og saft. Var sérstaklega til þess tekið að vegna þess hversu vel kolsýrunni væri bætt í drykkinn freyddi hann ekki við opnun. Þá kom fram að verksmiðjan framleiddi bæði engiferöl og kóla, sem hvort tveggja var sagt nýjung á Íslandi. Verksmiðjan auglýsti nokkuð í blöðum fyrstu misserin og voru viðskiptin í það minnsta næg til að ráðist var í stækkun árið 1919.
Ekki eru heimildir um að Mímir hafi bruggað öl, en árið 1917 sagði frá því í fregn í Morgunblaðinu að danskt skip hefði verið tekið með talsvert magn af áfengu öli sem ákveðið var að farga. Hafi tryggingafélag skipsins komið því til leiðar að Mími væri falið að þynna út ölið og selja landsmönnum. Árið eftir mátti sjá auglýsingu í einu Reykjavíkurblaðanna, þar sem fram kom að Mímir ætti ætíð fyrirliggjandi „óáfeng vín“, en ekki er ljóst hvers eðlis þær veigar hafa verið. Um svipað leyti auglýsti fyrirtækið „amerísk eplavín“, punch og portvín.
Gosdrykkjaverksmiðjan Sanitas festi kaup á Mími á árinu 1932 og sameinaði framleiðslu sinni.
Síríus
thumb|Staðsetningar Síríus í Stóra hundinum. thumb|Sirius A og Hvíti dvergurinn Sirius B (niðri til vinstri)
Síríus (ennfremur nefnd Alfa Canis Majoris) er bjartasta stjarna næturmininsins og helsta stjarnan í Stóra hundinum. Fyrir þær sakir er hún á tíðum ennfremur nefnd Hundastjarnan. Síríus er staðsett í 8,58 ljósára fjarlægð frá sólkerfi okkar.
Síríus er svo björt sökum þess hve heit hún er.
Jelena Berkova
thumb|right|250px|Elena Berkova Jelena Sergejevna Berkova (f. 1. apríl 1985 í Murmansk) er rússnesk klámmyndleikkona og söngkona.
Sextos Empeirikos
Sextos Empeirikos (uppi á 2. og 3. öld) var læknir og heimspekingur. Sennilega bjó hann í Alexandríu og Aþenu.
Sambandsflokkurinn
Sambandsflokkurinn var íslenskur stjórnmálaflokkur sem var stofnaður eftir Alþingiskosningar 1911 af Hannesi Hafstein og ýmsum fylgismönnum Heimastjórnarflokksins, svo sem Guðmundi Björnssyni og Stefáni Baldvin Stefánssyni. Tilgangur Sambandsflokksins var að koma með ný drög að sambandslögunum 1912 („bræðingurinn“). Hannes varð aftur ráðherra fyrir þennan flokk sama ár. Þegar Sambandsflokkurinn leið undir lok 1914 gengu flestir fylgismenn hans aftur í Heimastjórnarflokkinn.
Sextos Empeirikos
Sextos nam hjá Heródótosi, sem var læknir í Róm. Sem læknir tilheyrði hann „raunhyggjuskólanum“ (eða empíríska skólanum, líkt og nafnið gefur til kynna). Í heimspeki var hann efahyggjumaður, nánar tiltekið pyrrhonisti. Deilt er um hversu frumleg rit Sextosar voru og að hvaða marki hann styðst við rit eldri efahyggjumanna en rit hans eru merkustu varðveittu heimildirnar um forna efahyggju.
Ritverk
Tvö rit eru varðveitt eftir Sextos, Frumatriði pyrrhonismans (Πυρρωνειοι ὑποτυπωσεις), í þremur bókum, og Gegn kennimönnum (Adversus mathematicos), í ellefu bókum. Að öllum líkindum er síðarnefnda verkið ekki heildstætt rit, heldur var það upphaflega tvö ólík ritverk sem hafa varðveist undir sama titlinum. Bækur I-VI mynda eina heild, sem er, þrátt fyrir skiptingu efnisins í sex bækur, af svipaðri lengd og Frumatriði pyrrhonismans. Bækur VII-XI mynda aðra heild, sem fjallar um sama efni og Frumatriði pyrrhonismans en í lengra máli. Af því að það þykir ruglandi að tvö verk séu varðveitt undir sama titli eru bækur VII-XI stundum nefndar Adversus Dogmaticos eða Gegn kredduspekingum. Enn fremur er einstökum bókum verksins Gegn kennimönnum oft gefnir nýir titlar:
Heimspeki
Pyrrhonistar voru efahyggjumenn. Þeir töldu ekki að það væri ekki hægt að vita neitt; hvernig væri hægt að vita það? Þetta viðhorf skilgreindu þeir sem neikvæða kenningu um þekkingu. En efahyggjumaður getur ekki leyft sér að halda fram neinni kenningu. Þess í stað frestuðu pyrrhonistar dómi um hvort hægt væri að vita eitthvað. Sextos neitar því ekki að hægt sé að upplifa eitthvað en frestaði dómi um hvort hægt væri að fjalla um það sem maður upplifir á hlutlægan hátt. Sextos getur t.d. fallist á að hunang virðist vera sætt á bragðið en haldið því fram að það sé vafamál hvort það sé í eðli sínu sætt eða sé sætt í raun. Fullyrðingin „hunang er sætt“ virðist fela í sér meira en einungis frásögn af upplifun manns, nefnilega dóm um hvernig hunang er í raun og veru; þann dóm getur efahyggjumaður ekki fellt. Þess vegna segir Sextos að alltaf þegar pyrrhonistinn segir „x er F“ eigi hann við „x virðist vera F“ enda streitist efahyggjumaðurinn ekki á móti því hvernig hlutirnir virðist vera, sýndinni.
Sextos segir að til þess að öðlast sálarró (ataraxia) þurfi maður fyrst að losa sig við skoðanir manns og „fresta dómi“, það er að segja finna jafnvægi milli sérhverrar staðhæfingar og neitunar hennar og trúa svo hvorugri í kjölfar þess að maður getur ekki skorið úr um hvor sé sönn eða rétt. Það er mikilvægt að átta sig á að frestun dóms er ekki niðurstaðan í röksemdafærslu, heldur sálfræðileg afleiðing þess að geta ekki skorið úr um hvor kenningin eða staðhæfingin er sönn.
Fræðimenn deila um hvort og að hve miklu leyti pyrrhonisti geti leyft sér að hafa skoðanir yfirhöfuð. Sumir telja að Sextos eigi við allar skoðanir og að pyrrhonistinn megi ekki hafa neinar skoðanir. Aðrir telja að þau séu ekki skilaboðin og að pyrrhonistinn geti haft fjölmargar skoðanir en það skipti máli hvernig maður myndar sér skoðanir sínar.
Meðal fræðimanna sem hafa haldið fram hinu fyrrnefnda eru Myles Burnyeat og Jonathan Barnes. Burnyeat telur að pyrrhonistinn megi ekki hafa skoðun á neinu sem getur verið satt eða ósatt. Hann má einungis hafa skoðanir á upplifunum sínum, en samkvæmt Burnyeat var það viðtekið og óumdeilt viðhorf í forngrískri heimspeki að einungis staðhæfingar um ytri veruleika gætu verið sannar eða ósannar. Barnes telur að efahyggjumaðurinn megi ekki hafa neinar skoðanir, einkum og sér í lagi „heimspekivísindalegar skoðanir - kenningar eða kreddur“ (e. „philosophico-scientific opinions - doctrines, principles, tenets“) um neitt sem er óljóst. Hann getur hins vegar tjáð upplifanir sínar með venjulegu máli, t.d. sagt „hunangið er sætt“ þegar honum virðist hunangið vera sætt. Samkvæmt túlkun Barnes er óljóst hvort efahyggjumaðurinn getur haft venjulega skoðun eins og „það er kvöld“.
Michael Frede hefur haldið fram síðarnefndu túlkuninni. . Samkvæmt henni útilokar Sextos ekki allar skoðanir, heldur getur efahyggjumaður haft skoðanir á hverju sem er svo lengi sem þær eru ekki niðurstöður röksemdafærslu, leiðir ekki af slíkum niðurstöðum eða eru afleiðingar heimspekilegra eða vísindalegra pælinga. Skoðanir efahyggjumannsins mega til að mynda vera viðteknar hugmyndir í samfélagi hans og afleiðingar uppeldis hans. En hverjar skoðanirnar eru skiptir engu máli. Inntak þeirra skiptir ekki máli, samkvæmt þessari túlkun, ólíkt túlkun Barnes og Burnyeat. Samkvæmt þessari kenningu getur efahyggjumaður því jafnvel trúað á tilvist guðs eða að guð sé ekki til eða að dygð sé góð. Hann getur aftur á móti ekki verið þeirrar skoðunar að dygðin sé í eðli sínu góð.
Gagnrýni
Ein helsta gagnrýnin á efahyggju til forna var á þá leið að ef efahyggjumenn hefðu engar skoðanir, þá gætu þeir ekkert gert, ekkert aðhafst, ekkert sagt. Hvernig getur efahyggjumaður til dæmis gengið út um dyr ef hann ekki einungis veit ekki að dyrnar eru fyrir framan hann, heldur hefur enga skoðun á málinu?
Die Hard
Die Hard (íslenska: Á tæpasta vaði) er bandarísk spennumynd frá árinu 1988. Kvikmyndin er sú fyrsta í Die Hard-kvikmyndaseríunni. Kvikmyndin er byggð á skáldsögunni Nothing Lasts Forever.
Öryggisráð Sameinuðu þjóðanna
thumb|Fundarsalur öryggisráðsins í höfuðstöðvum S.þ.. Gefinn af Noregi Öryggisráð Sameinuðu þjóðanna er ein af stofnunum Sameinuðu þjóðanna (SÞ) og hefur það hlutverk að viðhalda friði og öryggi á meðal þjóða. Stofnunin er sú eina innan SÞ sem hefur völd til þess að taka ákvarðanir sem eru bindandi fyrir aðildarríki SÞ samkvæmt sáttmála þeirra, ákvarðanir þess nefnast ályktanir. Meðlimir ráðsins eru 15, þar af eru fimm með fast sæti en 10 sem kosnir eru af allsherjarþinginu. Föstu meðlimirnir eru Bandaríkin, Bretland, Frakkland, Kína, áður Tævan og Rússland, áður Sovétríkin.
Uppbygging
Sameinuðu Þjóðirnar voru stofnaðar með það í huga að læra af mistökum Þjóðabandalagsins sem hafði verið stofnað eftir fyrri heimsstyrjöldina. Var þar enginn hvati fyrir stórveldin að taka þátt þar sem þau græddu ekkert á því. Með það í huga var Öryggisráðið stofnað. Fengu því 5 stærstu ríkin fast sæti í ráðinu. Fyrst voru það sex lönd sem voru kosin á tveggja ára fresti en 1965 var sætunum fjölgað í 15 og þá 10 lönd kosin til tímabundarinnar setu. Einnig var stóru löndunum fimm gefið neitunarvald og þurfa því öll löndin með fasta setu að samþykkja ályktunina eða sitja hjá. Sé ályktunin samþykkt er hún bindandi fyrir SÞ. Þurfa 9 lönd þó alltaf að samþykkja ályktun svo hún komist í gegn. Þau lönd sem ekki eiga fast sæti í Öryggisráðinu er skipt í hópa eftir landfræðilegri staðsetningu og er kosið úr þeim hópum til setu í ráðinu á tveggja ára fresti. Hóparnir eru Afríka með þrjú sæti, Vestur-Evrópa og aðrir með tvö sæti, Rómanska Ameríka og Karíbahafið með tvö sæti, Asía með tvö sæti og svo Austur-Evrópa með eitt sæti. Fer síðan hvert land með forsæti í ráðinu í einn mánuð í senn. Ávallt þarf einn fulltrúi frá hverju landi að vera staddur í höfuðstöðvum SÞ í New York til að hægt sé að bregðast strax við hættum.
Hlutverk
Markmið ráðsins er að viðhalda friði og öryggi. Þegar því er ógnað eru fyrstu viðbrögðin ráðsins að leyta leiða til að leysa ágreining friðsamlega. Hafa þeir ýmsar leiðir til þess t.d. sett undirstöðuatriði fyrir lönd í samningaviðræðum. Einnig geta þeir rannsakað um hvað ágreiningurinn er og þá tekin ákvörðun hvort málið sé þess sniðið að hægt sé að leysa það á skömmum tíma eða þurfa utankomandi aðilar að koma og veita aðstoð. Ef til átaka kemur geta þeir komið á vopnahléi til að koma í veg fyrir að átökin magnist upp. Einnig geta þeir sent inn friðargæsluliða til að verja almenna borgara í löndunum. Ef ekkert af þessu virka getur Öryggisráðið samþykkt viðskiptabönn á lönd til að þrengja að efnahag þeirra eða gripið til hernaðarlegra íhlutunar ef þeir sjá enga aðra leið færa.
Þróunin
Þær raddir sem vilja breytingu á Öryggisráðinu gerast háværari. Þau fimm lönd sem eitt sinn voru stærstu ríki heim eru það ekki lengur í dag. Indland, Suður Afríka, Þýskaland, Brasilía og Japan hafa öll leitast eftir að fá varanlegt sæti í ráðinu. Rökin fyrir því eru m.a. að þau ýmist stærri en núverandi eða fyrrverandi fastameðlimir ráðsins. Einnig er þeim rökum teflt fram einsleitni ríki meðal fastameðlima ráðsins. Tvö ríki innan Evrópusambandsins tala máli þess, Bretland og Frakkland. Einnig hallar neitunarvald landa í Suður-Ameríku og Afríku. Lönd innan Asíu hafa óskað eftir neitunarvaldi. Telja þau að Kína taki um of ákvarðanir sem séu þvert á vilja fjölmargra landa í Asíu. Sú hugmynd hefur komið upp að fjölga löndunum 15 í 25 og þá fastafulltrúum úr fimm í ellefu ellegar fjölga fastafulltrúum um sex, úr fimm í 11.
Möltukross
thumb|right|Möltukross Möltukross eða Amalfikross er kross sem Jóhannesarriddarar og síðar Mölturiddarar hafa notað sem sitt tákn. Uppruni táknsins (og riddarareglunnar) er í bænum Amalfi í Kampaníu sem á 11. öldinni var sjálfstætt lýðveldi. Krossinn er áttskiptur þar sem hver af fjórum örmum hans er klofinn í endann. Krossinn minnir því á fjögur „V“ tengd saman að neðan.
Þorkell S. Harðarson
Þorkell Sigurður Harðarson (f. 23. júlí 1969) er íslenskur kvikmyndagerðarmaður og kvikmyndaleikstjóri. Helsti samstarfsmaður Þorkels er Örn Marinó Arnarson og saman mynda þeir tvíeykið Markelsbræður. Fyrsta kvikmynd Þorkels í fullri lengd er gamanmyndin Síðasta veiðiferðin (2020) sem var mest sótta íslenska kvikmyndin í kvikmyndahúsum það árið.
Teknótónlist
Teknótónlist (oftast aðeins talað um teknó) er raftónlistarstefna sem fyrst varð til í Detroit í Michigan um miðjan 9. áratug 20. aldar, meðal annars undir áhrifum frá þýsku hljómsveitinni Kraftwerk og hústónlist frá Chicago, en síðan hafa orðið til mörg afbrigði teknótónlistar.
Saga
Juan Atkins, Derrick May og Kevin Saunderson voru þeir fyrst til að búa til teknótónlist, þegar þeir voru ungir gengu þeir í sama skólan og fóru saman á dansleiki þar sem tónlist á borð við Kraftwerk var spiluð. Þeir heilluðust af tónlistinni og byrjuðu að gera tónlist sjálfir. Þeir blönduðu stílunum úr diskó, fönk og synthpop við stílinn frá Kraftwerk, Tangerine Dream, Yellow Magic Orchestra og fleirum og byrjuðu að gefa út tónlist undir nafninu Cybotron, teknótónlist er fædd. Á sama tíma voru hipp hopp-tónlistarmenn á borð við Afrika Bambaataa og Grandmaster Flash að herma eftir stílnum hjá Kraftwerk og úr því varð elektró. Til dæmis tóku Afrika Bambaataa búta úr lögunum Trans-Europe Express og Numbers eftir Kraftwerk til að semja Planet Rock sem er líklega þeirra vinsælasta lag. Teknó- og elektrótónlist varð einnig til vegna þess að trommuheilar eins og Roland TR-808 og Hljóðgervlar á borð við Roland TB-303 voru aðgengilegir og ódýrir en teknótónlistarmenn nota allra helst hljóðgervla og trommuheila þegar þeir semja lögin sín. thumbnail|TR 808 Trommuheili Teknó var til að byrja með takmarkað við litla staði og átti sér tiltörulega lítin áhangendahóp, margir teknótónlistarmenn tóku upp á því að setja upp hljóðkerfi í mörgum af yfirgefnum vöruhúsum og verksmiðjum sem Detroit hefur upp á að bjóða og halda svoköllum reif þar. Það var að vissulega ólöglegt en mörg hundruð manns flykktust á þessi reif sem oftar en ekki voru leyst upp af lögreglunni. Eftir að nýjar reglur voru gefnar út um að banna rave voru vinsældir tónlistarstefnunar orðnar svo gífurlegar að stórir dansklúbbar í Detroit líkt og Motor sáu gróða tækifæri í þessu og fóru að halda teknókvöld á klúbbunum sínum. Þar með var klúbbasenan fædd. Menn á borð við Carl Craig og Derrick May hafa verið kallaðir frumkvöðlar techno tónlistar. Undir áhrifum frá Kraftwerk byrjuðu þeir að gera einfalda og bassamikla tónlist sem átti að spilast í stórum hljóðkerfum og láta fólk dansa. Eftir að teknótónlist hafði fest rætur sínar í tónlistarsenu Detroit var ekki langt þangað til að Carl Craig og Derrick May fóru að hugsa lengra. Þeir ákváðu í sameiningu að halda teknóhátíð. Eftir mikla vinnu og togstreitu við borgina tókst það á endanum og hátíðin sló í gegn. Hátíðin var haldin í fyrsta sinn árið 2000 og ber nafnið Detroit Electronic Music Festival (DEMF). Enn þann dag í dag er haldið upp á hátíðina.
Ólafur Ólafsson (kaupsýslumaður)
Ólafur Ólafsson (fæddur 23. janúar 1957) er íslenskur kaupsýslumaður og aðaleigandi skipaflutningafélagsins Samskipa. Henn er jafnframt meðal þeirra sem hlotið hafa dóm í svonefndum hrunmálum, en hefur ávallt haldið fram sakleysi sínu, bæði fyrir íslenskum dómstólum og Mannréttindadómstól Evrópu.
Teknótónlist
Teknó í Evrópu
í kringum 1990 Varð teknó gífurlega vinsælt í Evrópu og þá sérstaklega í Bretlandi. Risastór ólögleg reif voru stöðugt haldin og til að komast í veg fyrir að lögreglan vissi af þeim var staðsetningin ekki gefin upp fyrr en sama kvöld og reifið var haldið í gegnum síma eða á ýmsum leynilegum stöðum. Teknólög eins og Firestarter með Prodigy komst í fyrsta sæti á breska topp listanum árið 1996. Útgáfurisinn Warp Records safnaði að sér raftónlistarmönnum sem voru óhræddir við að fara ótroðnar slóðir eins og Aphex Twin og Squarepusher. Árið 1989 var Love Parade haldin í fyrsta sinn í Þýskalandi, skrúðganga sem átti eftir að vera haldin ár eftir ár. Teknóplötusnúðar spiluðu fyrir fólkið í skrúðgöngunni. Hátt upp í milljón manns sóttu skrúðgönguna á árunum 1997 – 2000. Árið 2010 urðu óeirðir í skrúðgöngunni til þess að 21 dóu og yfir 500 slösuðust, eftir það var endanlega hætt við hátíðina. Love Parade hafði verið stór partur af teknósenunni í mörg ár og þótti mörgum teknónnendum mjög leitt að Þessi hátíð hafi endað á eins hræðilegan hátt og hún gerði.
Ólafur Ólafsson (kaupsýslumaður)
Ólafur var ráðinn forstjóri Samskipa hf. árið 1990. Árið 2003 varð hann starfandi stjórnarformaður Samskipa. Hann kom við sögu í baráttunni um Ker hf. og var í forsvari fyrir Kjalar ehf. sem hafði betur gegn fjárfestingarfélaginu Gretti hf. í baráttunni um félagið.
Teknótónlist
Richie Hawtin
Richie Hawtin flutti frá Englandi til Ontario í Kanada þegar hann var aðeins níu ára. Faðir hans hafði mikla ást á raftónlist og öllu sem tengdist tækni. Hann kynnti son sinn Richie fyrir hljómsveitum eins og Tangerine Dream og Kraftwerk. Þegar Richie var orðinn sautján ára heillaðist hann af plötusnúði sem hann hlustaði á í útvarpinu sem spilaði teknó. Richie byrjaði skömmu eftir það að þeyta skífum á hinum og þessum börum í Detroit þar sem að aðeins klukkutíma ferðalag með lest var á milli Detroit og La Salle þar sem Richie bjó. Hann kynntist síðan kanadískum plötusnúði sem gekk undir nafninu DJ John Aquaviva. Þeir sameinuðu krafta sína og stofnuðu plötufyrirtækið Plus 8. Hawtin gaf út á því plötufyrirtæki undir nafninu F.U.S.E. Í sameiningu skipulögðu hann og DJ John Aquaviva fjölmörg reif og partí í Detroit og urðu fljótt mjög vinsælir. Hawtin gaf út fjöldan allan af plötum og lögum undir alls konar nöfnum, það sem vakti mesta athyglina var þegar hann gaf út undir nafninu Plastikman. Plastikman varð meira heldur en bara tónlist, Plastikman varð sameiningartákn teknóunnenda í Detroit, fólk bjó til alskonar varning sem bar Plastikman merkið og dreifði því um borgina. Þegar vinsældir Plastikman stóðu sem hæst tók Detroitborg þá ákvörðun að þessi reif væru farin úr böndunum og bönnuðu Richie að stíga fæti inn í Detroitborg að eilífu. Þetta var mikið áfall fyrir Richie en hann lét ekki deigan síga og hélt áfram að gefa út teknótónlist og halda minni reif í heimabæ sínum La Salle. Á endanum tók hann þá ákvörðun að flytja til Berlínar með vinum sínum til að taka þátt í teknósenunni sem fór ört stækkandi.
Ólafur Ólafsson (kaupsýslumaður)
Ólafur er stjórnarformaður Alfesca og einnig Kjalars invest sem var annar stærsti hluthafi Kaupþings banka. Hann fór fyrir svonefndum S-hóp sem keypti meirihluta í Búnaðarbankanum við einkavæðingu hans 2002.
Teknótónlist
Carl Craig
Carl Craig er fæddur 22. maí árið 1969. Hann er talinn af mörgum vera hjarta teknósenunar í Detroit. Hann var vissulega einn af frumkvöðlum teknótónlistarinnar. Þegar talað er um frumkvöðla teknótónlistar heyrir maður ávallt nöfnin Kevin Saunderson, Derrick May, Juan Atkins og Carl Craig. Allir fjórir eru fæddir og uppaldir í Detroit og allir áttu þeir sinn þátt í að móta teknósenuna. Carl Craig er hins vegar sá sem talað er um að hafi átt mestan þátt í að koma Techno á framfæri. Hans hugsjón fyrir teknó var miklu stærri heldur en hjá öllum öðrum. Hann vildi sjá senuna stækka og breiða úr sér út fyrir Detroit og jafnvel út fyrir landsteinana. En ef það væri ekki fyrir lærimeistara hans Derrick May þá hefði hann líklega ekki komist svona langt.
Ólafur Ólafsson (kaupsýslumaður)
Í upphafi árs 2007 stofnaði Ólafur, ásamt konu sinni Ingibjörgu Kristjánsdóttur landslagsarkitekt, velgerðarsjóð sem ætlað er að styrkja fátæk börn í Afríku til mennta. Hjónin lögðu fram einn milljarð króna sem stofnfé sjóðsins.
Teknótónlist
Gus Gus
Gus Gus er ein af vinsælustu raftónlistar hljómsveitum sem komið hefur frá Íslandi. Hljómsveitin var stofnuð árið 1995 og er enn þá starfandi í dag. Hljómsveitin hefur gefið út plötur hjá stórum útgáfufyrirtækjum eins og Kompakt og 4AD. Hljómsveitin hefur unnið fjöldan allan af verðlaunum fyrir tónlist sína bæði á Íslandi og erlendis. Hljómsveitina skipa þau Stephan Stephensen, Birgir Þórarinsson, Daníel Ágúst Haraldsson, Urður Hákonardóttir og Högni Egilsson en hljómsveitin hefur unnið með mörgum öðrum í gegnum tíðina. Hljómsveitin hefur gefið út átta breiðskífur. Hljómsveitin hefur gefið út alls konar tónlist sem flokkast undir margar tónlistarstefnur en megin tónlistarstefna hljómsveitarinnar er hústónlist.
Ólafur Ólafsson (kaupsýslumaður)
Sumarið 2007 hófust deilur milli Ólafs og nágranna hans í Eyja- og Miklaholtshreppi á Snæfellsnesi, þar sem Ólafur á sumarbústað. Kvörtuðu nágrannarnir undan hávaða frá þyrlu sem Ólafur notar til að ferðast milli Reykjavíkur og sumarbústaðar síns, en hann gaf lítið fyrir kvartanirnar.
Í maí 2009 var svo gerð húsleit í fyrirtækjum í eigu Ólafs og einnig í sumarbústað hans í sambandi við kaup Al Thani á hlut í Kaupþingi.
Grábjörn
thumbnail|Grábjörn í [[Júkon.]] Grábjörn (fræðiheiti: Ursus arctos horribilis) er undirtegund brúnbjarnar. Hann finnst í Norður Ameríku og er þekktur sem grizzly bear þar.
Sveitarstjórnarkosningar á Íslandi 2006
Sveitarstjórnarkosningar á Íslandi 2006 voru haldnar 27. maí 2006 en framboðsfrestur rann út 6. maí. Kosið var til sveitarstjórnar í 79 sveitarfélögum, þar af 60 með listakosningu og 19 með óbundinni kosningu. Sjálfkjörið var í tveimur sveitarfélögum, Breiðdalshreppi og Tjörneshreppi, þar sem einungis einn listi bauð fram á hvorum stað.
Sviðslistafræði
Sviðslistafræði er þverfagleg fræðigrein sem notar hugtök úr sviðslistum, eins og flutning og sviðsetningu, til að rannsaka samfélagið. Sviðslistafræði leggur áherslu á að skoða félagslegar athafnir eins og helgiathafnir, íþróttaleiki, hátíðir, mótmæli og stjórnmál, með hugtökum fengnum úr leikhúsfræði, listfræði, heimspeki, menningarfræði, bókmenntafræði, mannfræði, þjóðfræði og samskiptafræði. Sviðslistafræði á sér rætur víða, en nefna má samstarf leikstjórans Richard Schechner og mannfræðingsins Victor Turner, málhafnakenningu heimspekingsins J. L. Austin og kyngjörninga Judith Butler sem áhrifavalda. Sviðslistafræði hafði mikil áhrif á félagsvísindi þar sem hún lagði áherslu á flutning menningar í félagslegu samhengi í andstöðu við skrásetningu menningarlegra afurða. Þannig olli sviðslistafræði breytingu á sjónarhorni frá trúarbrögðum að helgiathöfnum, frá sögum að sagnamennsku, og frá stjórnmálastefnum að sögulega staðsettum aðgerðum. Sviðslistafræði þróaðist sem fræðigrein við bandaríska háskóla á 7. og 8. áratugnum.
Die Hard (aðgreining)
Die Hard eða DieHard getur átt við:
Sveitarstjórnarkosningar á Íslandi 2006
Óbundin kosning fór fram í sveitarfélögunum Skorradalshreppi, Helgafellssveit, Eyja- og Miklaholtshreppi, Reykhólahreppi, Súðavíkurhreppi, Árneshreppi, Kaldrananeshreppi, Skagabyggð, Akrahreppi, Grímseyjarhreppi, Hörgárbyggð, Svalbarðsstrandarhreppi, Grýtubakkahreppi, Skútustaðahreppi og Svalbarðshreppi, þannig að í þessum sveitarfélögum voru allir kjósendur í framboði sem ekki höfðu skorast undan endurkjöri, en það geta þeir einir, sem sátu í sveitarstjórn á síðasta kjörtímabili.
216.191 manns voru á kjörskrá fyrir kosningarnar, eða 5,5% fleiri en í kosningunum 2002, þar af voru 4.468 erlendir ríkisborgarar.
Kosningarnar voru athyglisverðar að því leyti að landsmálaflokkarnir buðu nú fram undir eigin nafni á fleiri stöðum en áður. Í Reykjavík buðu Vinstri hreyfingin - grænt framboð, Framsóknarflokkurinn og Samfylkingin nú fram sitt í hvoru lagi, en höfðu áður boðið þrisvar fram saman undir merkjum Reykjavíkurlista. Af landsmálaflokkunum voru það einkum Vinstri-grænir og Frjálslyndi flokkurinn sem bættu nokkuð við sig fylgi og fengu fulltrúa á stöðum þar sem þeir höfðu engan fyrir.
Niðurstöður eftir sveitarfélögum
{|width=100%
Kuml
Kuml er orð notað yfir gröf þess er jarðaður var að heiðnum sið. Helsta einkenni kumla er haugfé. Haugfé er það sem lagt var í gröfina með þeim sem jarðaður var. Haugfé gat verið áhöld, skart, vopn, hestar og hundar og svo framvegis. Á Íslandi hafa kuml fundist á meira en 160 stöðum en heildarfjöldi kumla sem fundist hafa eru fleiri en 320. Engar íslenskar ritaðar heimildir eru til um heiðna greftrunarsiði frá þeim tíma er heiðni var við lýði. Því eru fornleifafræðilegar rannsóknir á kumlum einu heimildirnar sem hægt er að styðjast við. Kuml eru oft fleiri en eitt á sama stað og kallast þá sá staður kumlateigur. Flest kuml eru frá tímum fyrstu byggðar á Íslandi þegar heiðni var enn við lýði og þar til heiðinn siður lagðist af með kristnum sið. Kristján Eldjárn var einn helsti brautryðjandi á sviði kumlarannsókna á Íslandi. Hann stundaði vettvangsrannsóknir á kumlum um árabil og varði doktorsritgerð sína frá Háskóla Íslands Kuml og haugfé árið 1956. Það rit var umfangsmesta fræðirit á sviði kumlarannsókna sem komið hafði út á Íslandi.
Haugfé
Haugfé er það sem lagt var í gröfina með þeim sem jarðaður var. Haugfé gat verið áhöld eins og met, brýni, eldtinnur, klömbur, önglar, járnkrókar, mannbroddar, sigðar og fleira. Skart gat til dæmis verið hringar, hnappar, nælur, sölvistölur og fleira. Helstu gerðir vopna voru axir, spjót, sverð og hnífar. Hnífar geta þó talist til áhalda. Hestar voru stundum heigðir með eða án reiðtygis. Það kom einnig fyrir að hundar voru heigðir. Stundum finnst lítið eða ekkert haugfé í kumlum þar sem mörg kuml hafa verið rænd fyrr á tímum eða þar sem litlar leifar kumlsins eru eftir til dæmis vegna uppblásturs, landbrots eða framkvæmda.
Kumlateigur
Kuml eru oft fleiri en eitt á sama stað og kallast sá staður þá kumlateigur. Á Íslandi hafa kuml fundist á meira en 160 stöðum en heildar fjöldi kumla sem fundist hafa eru fleiri en 320 talsins. „Um þriðjungur fundarstaða eru grafreitir með fleiri en einu kumli“. Flest kuml sem fundist hafa á Íslandi hafa fundist við uppblástur, landbrot eða við hverslags framkvæmdir sem rjúfa jörð.
Hinrik Danaprins
Hans konunglega hátign Hinrik prins (Hans Kongelige Højhed Prins Henrik á dönsku) (11. júní 1934 – 13. febrúar 2018 ) var eiginmaður Margrétar Þórhildar Danadrottningar frá árinu 1967 til dauðadags. Hann var af frönskum aðalsættum og fæddist undir nafninu Henri de Laborde de Monpezat. Hinrik átti með Margréti synina Friðrik og Jóakim og átta barnabörn í gegnum synina.
Hinrik fæddist í héraðinu Talence í Frakklandi. Fjölskylda hans hafði lengi dvalið í Víetnam, en flutti aftur til Frakklands eftir ósigur Frakka í fyrri Indókínastyrjöldinni. Eftir að hafa hlotið menntun í Frakklandi þjónaði Hinrik í franska hernum í stríði Frakka í Alsír. Hinrik kvæntist Margréti Þórhildi í Holmen þann 10. júní 1967 og varð prins Danmerkur þegar hún tók við af föður sínum, Friðrik 9., sem einvaldur Danmerkur þann 14. janúar 1972.
Hinrik hafði vakið nokkra athygli fyrir dauða sinn vegna óánægju sinnar með hefðir dönsku konungsfjölskyldunnar, sér í lagi með það að hann skyldi vera titlaður prins fremur en konungur sem eiginmaður drottningarinnar. Því hafði hann lýst því yfir að hann vildi ekki vera grafinn við hlið eiginkonu sinnar í dómkirkjunni í Hróarskeldu eins og hefð er fyrir með maka danskra einvalda.
Fjörumór
Fjörumór er vistgerð sem er fjara sem einkennist af þéttum setlögum sem upphaflega mynduðust í votlendi eða ferskvatnstjörnum. Fjörumór finnst þar sem land hefur sigið eða sjávarborð hækkað. Fjörumór gefur þannig vísbendingar um sjávarstöðubreytingar. Fjörumór myndar hart undirlag í fjörunni og ofan á því er oft þunnt leirlag. Oft eru fjörupollar í fjörumó. Einkenni þessarar vistgerðar er smávaxið þang eins og steinslý og brimskúfur sem spretta upp á vorin. Stundum er þar grjót sem er vaxið þangi.
Tannín
thumb|Tannínduft thumb|Flaska af tannínupplausn Tannín eða sútunarsýra er efni sem finna má í ýmsum jurtum og þá einkum í berki og hýði. Tannín er einnig nefnt barksýra. Vín innihalda mismikið tannín. Tannín var fyrr á tímum notað í blek og til að súta skinn.
Ólafur Egilsson
thumb|right|Reisubók Ólafs Egilssonar á dönsku. Ólafur Egilsson (1564 – 1. mars 1639) var íslenskur prestur á Ofanleiti í Vestmannaeyjum sem numinn var á brott í Tyrkjaráninu árið 1627 ásamt um 400 öðrum. Um lífsreynslu sína og ferðalög ritaði Ólafur reisubók og segir hann þar frá svaðilförum sínum sem og háttum fólksins í borg sjóræningjanna, Algeirsborg.
Ólafur var sonur Egils Einarssonar lögréttumanns á Snorrastöðum í Laugardal og konu hans Katrínar, dóttur Sigmundar Eyjólfssonar og Þuríðar stóru Einarsdóttur. Bróðir hans var Jón Egilsson, annálaritari og prestur í Hrepphólum.